Sagunt difon el coneixement sobre la seua Jueria
10 de setembre 2018

![Imagen 1](/media/atvdh3rq/89_maq_conferencia.jpg)

 ‘Quiero Cultura’ en col·laboració amb la delegació de Turisme i l'Ajuntament de Sagunt, han organitzat diferents activitats culturals al llarg de la setmana passada dins de la XIX Jornada Europea de la Cultura Jueva. L'eix que vertebra les activitats de l'edició d'enguany ha sigut el _storytelling_, una eina per a la difusió de l'herència històrica, convertint-se d'eixa manera en una oportunitat per a explorar diferents àrees, tant tangibles com a intangibles, de l'herència jueva a Europa.

  

Les diferents activitats programades durant la setmana, amb visites guiades, conferències i un concert han complit l'expectativa de resposta per part de la ciutadania. Van assistir a les activitats Pepe Gil com a alcalde accidental i el regidor de cultura José Manuel Tarazona.​

![](/media/zwbnnj2r/89_c_ruta-nocturna.jpg)  

![](/media/1t5leyt4/89_c_concierto.jpg)  

Els objectius d'aquestes jornades han sigut destacar la diversitat i la riquesa cultural del judaisme, així com promoure el diàleg, el reconeixement mutu i l'intercanvi d'idees a través de conferències, concerts, actuacions, visites guiades i altres activitats. Assenyalava l'alcalde de Sagunt, Quico Fernández, que este és un any important, ja que es va a presentar una candidatura a la Xarxa de Jueries d'Espanya. Antoni Gómez, assessor de l'Alcaldia, és qui s'encarrega de la presentació de la candidatura de la Jueria de Sagunt. Esta Xarxa de Jueries d'Espanya és una associació sense ànim de lucre formada per 18 municipis que compten amb un patrimoni arquitectònic, històric, mediambiental i cultural que és herència de les comunitats jueves que van habitar abans de la seua expulsió l'any 1492. Segons va explicar, la Xarxa de Jueries és important perquè és membre de l'Itinerari Europeu del Patrimoni Jueu del Consell d'Europa i açò ens connecta amb el món cultural i turístic jueu de la resta d'Europa. Antoni Gómez destaca que “**és una marca de prestigi, un potent focus d'atracció del turisme cultural, és posar Sagunt en el mapa**”.  

![](/media/am0ljh4k/89_c_-ruta-nocturna-2.jpg)​

​

*   [](http://www.facebook.com/sharer.php?u=https://aytosagunto.es/va/actualitat/sagunt-difon-el-coneixement-sobre-la-seua-jueria/ "Facebook")
*   [](http://twitter.com/share?url=https://aytosagunto.es/va/actualitat/sagunt-difon-el-coneixement-sobre-la-seua-jueria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-difon-el-coneixement-sobre-la-seua-jueria/ "Linked In")
*   [](mailto:?body=https://aytosagunto.es/va/actualitat/sagunt-difon-el-coneixement-sobre-la-seua-jueria/)